Държавен вестник, бр. 12, 2010 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  12
януари следващата година. Уведомяването не 
може да става по-късно от три месеца преди 
изтичането на предходната календарна година.
2. Ако тази спогодба се прекрати, правата, 
отнасящи се до право или плащане на обезще­
тение, придобити в резултат от нея, се запазват. 
Договарящите страни се уговарят за уреждане 
на правата в процес на придобиване.
В потвърждение на горното долуподписаните, 
бидейки надлежно упълномощени, подписаха 
тази спогодба.
Съставена в Сеул на 30 октомври 2008 г. в 
два екземпляра, всеки на български, корейски 
и английски език, като всички текстове имат 
еднаква сила. В случай на различие в тълкува­
нето текстът на английски език има предимство.
За Република България: 	
За Република Корея:
Емилия Масларова, 	
Ю Мьонг-хуан,
министър на труда и 	
министър на външните
социалната политика	
работи и търговията
917
МИНИСТЕРСТВО 
НА ЗДРАВЕОПАЗВАНЕТО
Наредба за изменение и допълнение на Наредба 
№ 34 от 2006 г. за придобиване на специал­
ност в системата на здравеопазването (обн., 
ДВ, бр. 7 от  2007 г.; изм., бр. 89 от 2007 г. 
и бр. 55 от 2008 г.)
§ 1. В чл. 2 се правят следните изменения 
и допълнения:
1. В ал. 2 накрая се добавя „съгласно при­
ложения № 1а и № 1б“.
2. Създава се ал. 3:
„(3) Обучение за извършване на високо­
специализирани и специфични дейности из­
вън посочените в приложенията по ал. 2 се 
организира и провежда от висшите училища, 
Военномедицинската академия и съсловните 
организации на лекарите и на лекарите по 
дентална медицина по реда на чл. 182 на За­
кона за здравето.“
§ 2. В чл. 4 се правят следните изменения 
и допълнения:
1. В ал. 2 след думата „образованието“ се 
добавя „младежта“.
2. В ал. 3, т. 4 думите „правят предложения“ 
се заменят с „дават становище“.
§ 3. В чл. 6 се правят следните изменения 
и допълнения:
1. В ал. 2:
а) точка 2 се изменя:
„2. имената по документ за самоличност на 
специализанта, гражданство и единен граждански 
номер/личен или друг идентификационен номер 
на чужденеца от документа за самоличност;“
б) създава се нова т. 3:
„3. придобитата от специализанта образова­
телно-квалификационна степен, специалност и 
професионална квалификация, серия, номер и 
регистрационен номер на дипломата за висше 
образование, дата на издаване и висшето учи­
лище, издало дипломата;“
в) досегашните т. 3, 4, 5 и 6 стават съответно 
т. 4, 5, 6 и 7.
2. В ал. 3:
а) в т. 1 думите „и 3“ се заменят с „и 4“;
б) точка 2 се изменя:
„2. серия, номер и дата на издаване на сви­
детелството за призната специалност.“
3. Алинея 4 се изменя така:
„(4) Ръководителите на висшите училища 
или на Военномедицинската академия изпра­
щат в Министерството на здравеопазването на 
хартиен и на електронен носител:
1. данните по ал. 2, т. 2, 3, 4 и 5 в едномесечен 
срок от сключването на договорите по чл. 24;
2. информация в случаите по ал. 2, т. 6 в ед­
носедмичен срок от настъпването на промените; 
3. данните по ал. 2, т. 7 в едномесечен срок 
от полагането на държавния изпит за придо­
биване на специалност;
4. серия, номер и дата на издаване на сви­
детелството за призната специалност в едно­
месечен срок от получаване на регистрационен 
номер в регистъра на специализантите.“ 
§ 4. Член 8 се отменя.
§ 5. В чл. 10 се създава ал. 3:
„(3) Професионална квалификация по чл. 2, 
ал. 2 се придобива от лица с образователно-ква­
лификационна степен „магистър“ по „медицина“ 
или по „дентална медицина“ и с придобита 
специалност, в чиято област попада високоспе­
циализираната или специфична дейност.“
§ 6. В чл. 11 се създава ал. 4:
„(4) Обучението за придобиване на профе­
сионална квалификация по чл. 2, ал. 2  е с 
минимална  продължителност 12 месеца и се 
провежда срещу заплащане на такса от обу­
чавания, определена от висшите училища или 
Военномедицинската академия.“
§ 7. В чл. 11а се правят следните изменения 
и допълнения:
1. Създава се нова ал. 3:
„(3) В случаите, когато лицето по ал. 1 е 
сключило и представи в Министерството на 
здравеопазването договор с лечебно или здравно 
заведение, в който е уговорено задължение за 
специализанта да работи в него след завършване­
то на обучението за придобиване на специалност 
за срок, не по-малък от продължителността му, 
Министерството на здравеопазването определя на 
лицето същото лечебно или здравно заведение 
за постъпване на работа.“
2. Досегашните ал. 3 и 4 стават съответно 
ал. 4 и 5.
3. Досегашната ал. 5 става ал. 6 и в нея 
думите „и 4“ се заменят с „4 и 5“.
§ 8. В чл. 12 се правят следните изменения 
и допълнения:
1. Създава се нова ал. 6: